იმპრესიონიზმი

, *თივის ზვინები*, 1890–1891, სახვითი ხელოვნების მუზეუმი, ბოსტონი]]

**იმპრესიონიზმი** ( — შთაბეჭდილება) — მიმდინარეობა მხატვრობაში, ჩაისახა და განვითარდა საფრანგეთში. 1874-1886 წლებში პარიზში შვიდი იმპრესიონისტული გამოფენა მოეწყო, რაც გახდა აკადემიზმისგან თანამედროვე ხელოვნების გამყოფი ზღვარი. იმპრესიონიზმის ზოგადი ტენდენციაა წარმავალი შთაბეჭდილების, მოვლენათა ცვლის და არა საგანთა სტაბილური და კონცეპტუალური მხარის ასახვა.

## წარმოშობა 
იმპრესიონიზმის ჩამოყალიბებაში მნიშვნელოვან როლს თამაშობს მონე. ამ მიმდინარეობამ სახელწოდება მიიღო სწორედ მისი ნახატისგან - *შთაბეჭდილება, მზის ამოსვლა* (*Impression, soleil levant*).

XIX საუკუნეში ღრმავდება და სრულდება ფერწერისა და გრაფიკის გამიჯვნის პროცესი, რომლის ნიშნები ადრევე შეიმჩნეოდა გრაფიკის სპეციფიკა - ხაზების შეფერილობაში. ის გამოსახავს ფორმებს, გადმოსცემს მათ განათებულობას, სინათლისა და ჩრდილის შეფერადებას და ა.შ. ფერწერა აღბეჭდავს სამყაროს ფერთა რეალურ ურთიერთმიმართებას, ფერში და ფერის საშუალებით ის გამოხატავს საგნების არსს, მათ ესთეტიკურ ღირებულებას, გარემოსადმი მათ შესაბამისობას ან შეუსაბამობას. გრაფიკისაგან პრინციპული განსხვავება ნათლად ჩანს იმპრესიონისტების ფერწერაში. იგი არაფერს გადმოსცემს ფერის გარეშე. ფერწერამ აითვისა სინათლე. ის გამოსახავს სინათლის, ბინდის, ნისლის ფერს. კლოდ მონეს სურათებში, რომლებშიც ლონდონის ნისლია გამოსახული, დაჭერილი და აღბეჭდილია სინათლის უმცირესი ცვალებადობა. თანამედროვე ფერწერაში - ამბობს პაბლო პიკასო ფუნჯის თითოეული მოსმა ზუსტ ოპერაციად იქცა, რომელიც მესაათის მოქმედებას ჰგავს.

## მეთოდი 
იმპრესიონისტი მხატვრები თავიანთი ნაწარმოებებისთვის სიუჟეტებს თანამედროვე, ყოველდღიურ ცხოვრებაში ეძებდნენ. რეალობას ისინი საკუთარი, პირადი ხედვის მიხედვით აძლევდნენ ინტერპრეტაციას. უმეტეს შემთხვევაში იმპრესიონისტები სუფთა ჰაერზე, ბუნებაში ხატავდნენ, სინათლე მათთვის ნახატის ძირითადი ელემენტი იყო. ისინი უარს ამბობდნენ ბნელ ფერებზე, იყენებდნენ ნათელ, წმინდა ფერებს და ცალკეულ ფენებად დებდნენ ტილოზე.

იმპრესიონისტების ტილოები ცვალებად ბუნებას, წამიერ სილამაზეს გადმოსცემენ. ისინი არ ეძებენ იდეალურ სილამაზეს, მარადიულობას, რაც კლასიკურ ხელოვნებაში მთავარი იყო.

## იმპრესიონისტები 
* ფრედერიკ ბაზილი
* გუსტავ კაიებოტი 
* მარი კასატი 
* პოლ სეზანი 
* ედგარ დეგა 
* არმან გიიომენი
* ედუარ მანე 
* კლოდ მონე 
* ბერტა მორიზო
* კამილ პისარო
* პიერ-ოგიუსტ რენუარი
* ალფრედ სისლეი
* კლოდ დებიუსი
* ვინსენტ ვან გოგი
* პაბლო პიკასო
* ამედეო მოდილიანი
* ეჟენ ბუდენი

## გალერეა 

File:Frederic Bazille Paysage au bord du Lez.jpg|ფრედერიკ ბაზილი  
File:Sisley-Bridge at Villeneuve-la-Garenne.jpg|ალფრედ სისლეი 
File:Berthe Morisot, Le berceau (The Cradle), 1872.jpg|ბერტა მორიზო 
File:Guillaumin SoleilCouchantAIvry.jpg|არმან გიიომენი 
File:Edouard Manet Boating.jpg|ედუარ მანე 
File:Edouard Manet - The Plum - National Gallery of Art.jpg|ედუარ მანე 
File:Edouard Manet 004.jpg|ედუარ მანე 
File:Edgar Degas - In a Café - Google Art Project 2.jpg|ედგარ დეგა 
File:Edgar Germain Hilaire Degas 069.jpg|ედგარ დეგა 
File:Edgar Germain Hilaire Degas 032.jpg|ედგარ დეგა 
File:Edgar Germain Hilaire Degas 072.jpg|ედგარ დეგა 
File:Gustave Caillebotte - Paris Street; Rainy Day - Google Art Project.jpg|გუსტავ კაიებოტი 
File:Renoir - The Two Sisters, On the Terrace.jpg|პიერ ოგიუსტ რენუარი
File:Girl with a Hoop.JPG|პიერ ოგიუსტ რენუარი 
File:Claude Monet The Cliffs at Etretat.jpg|კლოდ მონე 
File:The Child's Bath by Mary Cassatt 1893.jpg|მარი კასატი 

## რესურსები ინტერნეტში 
* იმპრესიონიზმის განვითარება ნორმანდიაში 
* იმპრესიონისტული მიმდინარეობა და მისი წარმომადგენლები 
* იმპრესიონიზმი WIkimedia Commons-ზე

კატეგორია:მხატვრული მიმდინარეობები